‪(ซีรีส์จาก NETFLIX)
‪(กรุงอิสตันบูล)
‪(กรุงอิสตันบูล ปี 1461)
‪(แปดปีหลังพิชิตกรุงคอนสแตนติโนเปิล)
‪เมห์เหม็ด
‪ท่านแม่มารา ท่านมาทำอะไรดึกดื่นป่านนี้
‪ข้ามาหาท่าน
‪ท่านไม่ได้นอนมากี่วันแล้ว
‪สองหรือสามวัน
‪ข้าไม่รู้
‪ท่านหนักใจเรื่องใดกัน
‪ข้าเห็นวลาด ดราคูล่า
‪ที่นี่ ในวังนี้น่ะรึ
‪ไม่
‪ในฝัน
‪ฝันอันเลวร้าย
‪นี่มันบ้าคลั่งแท้ๆ
‪เจ้าทำเช่นนี้ทำไม
‪เจ้าทำลายครอบครัวข้า
‪ไม่จริง ข้าปกป้องเจ้าเหมือนพี่น้อง
‪โกหก!
‪เจ้าเอาแต่แย่งชิงทุกอย่างไปจากข้า
‪ไม่ให้แล้ว!
‪เจ้าถูกความเกลียดชังบังตา วลาด
‪ไปเสีย แล้วข้าจะไว้ชีวิตเจ้า
‪วาลาเคียจะเป็นหลุมฝังศพของเจ้า
‪เจ้าจะตายอย่างโดดเดี่ยว
‪ท่านศูฟีบอกว่าฝันของข้าคือนิมิตบอกอนาคต
‪ข้าภาวนาไม่ให้มันเป็นลางร้าย
‪แปดปีหลังจากเมห์เหม็ดที่สอง ‪พิชิตกรุงคอนสแตนติโนเปิลอย่างราบคาบ
‪ไม่มีใครถากถางเรียกเขาว่า ‪"สุลต่านเด็กน้อย" อีกต่อไป
‪ตอนนี้เมห์เหม็ดกลายเป็น ‪เจ้าครองฝั่งตะวันออกที่ทรงอำนาจที่สุด
‪และเป็นที่ยำเกรงที่สุดในฝั่งตะวันตก
‪ยุโรปมีเหตุผลที่ต้องกลัวเขา
‪เขาบรรลุคำทำนายของศาสดามูฮัมหมัด
‪เขาพิชิตเมืองซึ่งคนคิดว่าไม่มีวันพิชิตได้
‪และเขาเอาชนะจักรวรรดิโรม
‪เขาเริ่มค่อยๆ เล็งที่จะรุกคืบ
‪(ผศ. ดร. ไมเคิล ทัลบอท ‪ประวัติศาสตร์ออตโตมัน มหาวิทยาลัยกรีนิช)
‪ไปที่โรมดั้งเดิม
‪มีบันทึกที่ชาวอิตาลีไปเยือนราชสำนักเมห์เหม็ด
‪(ดร. แอนโทเนีย เกทเวิร์ด เซวิซลี ‪นักประวัติศาสตร์ศิลป์)
‪เล่าถึงความปรารถนาของเขาที่จะแผ่อำนาจ
‪ไปยังตะวันตกให้ไกลเท่าที่ ‪อเล็กซานเดอร์มหาราชมุ่งสู่ตะวันออก
‪(ฮังการี - จักรวรรดิออตโตมัน)
‪ดังนั้นอิตาลีจึงอยู่ในแผนการมาตลอด
‪หลังพิชิตคอนสแตนติโนเปิล ‪เมห์เหม็ดใช้ตำแหน่ง "ไคเซอร์-อี-รุม"
‪หรือซีซาร์แห่งชาวโรมัน
‪ดังนั้นก็ไม่ต้องสงสัยความตั้งใจของเขาเลย
‪เพื่อเตรียมการบุกตะวันตกในตอนท้าย
‪เมห์เหม็ดได้รวบรวมเครือข่ายสายลับ ‪ขนาดใหญ่จากราชสำนักทั่วยุโรป
‪องค์สุลต่าน โรมส่งข่าวมา
‪ขณะนี้พระสันตปาปากำลังจัดทัพครูเสด ‪เตรียมไว้สู้กับท่าน
‪เขาเรียกท่านว่า "มังกรแดงแห่งโลกาวินาศ"
‪ไอ้งูพิษจากฟลอเรนซ์ ขอขมาเดี๋ยวนี้
‪แค่ชายใส่หมวกน่าขัน พูดจาเย้ยหยันแบบเด็กๆ
‪จุดยืนของทางนั้นชัดเจน องค์สุลต่าน
‪ถ้าท่านรุกรานยุโรป ‪คริสตจักรทั้งหมดจะลุกขึ้นต้าน
‪เหมือนที่เคยทำกับคอนสแตนติโนเปิล
‪แล้วใครจะนำทัพคริสตชนยิ่งใหญ่มาต่อกรกับข้า
‪พวกเขาไม่มียอดนักรบอีกเลย ‪นับแต่ฮุนยาดิตายไป
‪ช่วงนี้มีผู้นำคนหนึ่งที่พระสันตปาปาสนอกสนใจ
‪เขาโอ้อวดว่ารู้วิธีต่อกรกับพวกออตโตมัน ‪และเอาชนะได้
‪ผู้นำคนนี้คงต้องมีชื่อ
‪วลาด ดราคูล่า
‪ข้าสอนวิธีต่อสู้ให้วลาดตั้งแต่เขายังเด็ก
‪เขาไม่เกรงกลัวใคร
‪แต่เขาไม่ใช่คนที่เหมาะจะเริ่มทำสงครามกับเรา
‪ข้อมูลนี้ยืนยันแน่นอนหรือไม่
‪ท่านอัครเสนาบดี เวลานี้เป็นแค่ข่าวลือ
‪แต่เจ้าชายวลาดเพิ่งเข้าพบกษัตริย์ที่บูดา
‪เจ้าชายควรระวังการเลือกคบเพื่อนให้ดีกว่านี้
‪เขาถูกชุบเลี้ยงมากับเมห์เหม็ด ‪ในราชสำนักออตโตมัน
‪วลาด ดราคูล่าเป็นขุนศึก ‪และเจ้าครองแคว้นวาลาเคีย
‪รัฐประเทศราชและพันธมิตรของออตโตมัน
‪ปัจจุบันอยู่ในประเทศโรมาเนีย
‪(วาลาเคีย - แม่น้ำดานูบ)
‪แต่อาณาจักรนี้ขึ้นชื่อเรื่องชอบแปรพักตร์
‪ระหว่างออตโตมันและฮังการีอยู่เนืองๆ
‪วาลาเคียพลิกไปพลิกมา ‪ระหว่างออตโตมันกับฮังการี
‪ขึ้นกับใครเป็นใหญ่
‪วลาด ดราคูล่าเป็นคนที่น่าสนใจมาก
‪เพราะเขาติดกับอยู่ท่ามกลางมหาอำนาจทั้งสอง
‪เขาเจอจักรวรรดิออตโตมัน ‪แห่เข้ามาทางบอลข่าน
‪แล้วยังเจอกับพวกฮังการี
‪ฮังการีเป็นผู้นำธงนิกายคาทอลิกแห่งยุโรป
‪และอยากให้ดราคูล่าเป็นกันชนกับทางออตโตมัน
‪วลาดเป็นคนคุมยาก ‪แต่เป็นคนสำคัญสำหรับพวกเขา
‪เขาเป็นผีร้าย
‪ไม่เป็นที่พึงประสงค์
‪เขาเป็นคนที่เราปล่อยชื่อออกไป
‪เพราะชื่อเสียงด้านการรบอันดุดันเลื่องลือไกล
‪และเขาเป็นหนึ่งในความน่าสะพรึงขวัญของยุคนั้น
‪เขารบกับออตโตมัน ฮังการี และโมลดาเวีย
‪เขาต่อสู้กับทุกคนรอบทิศ
‪ชาวโรมาเนียนับว่าเขา
‪เป็นหนึ่งในขุนศึกผู้ยิ่งใหญ่ที่สุดที่เคยมีมา
‪แต่คนทั้งโลกรู้จักเขาในนามแดร็กคิวล่า ‪แวมไพร์กระหายเลือด
‪(ดร. อังเดร โพกาเซียช ‪นักประวัติศาสตร์กองทัพ)
‪เพราะผู้ชายไอริชยุคศตวรรษที่ 19 คนหนึ่ง ‪ซึ่งมีเวลาว่างเหลือเฟือ
‪เลยไปแต่งนิยาย
‪เพราะดูเหมือนว่าเขาจะชอบเสียบคน
‪วลาด ดราคูล่าตัวจริงยังเป็นที่รู้จัก ‪ในอีกชื่อว่า วลาด เทเปช "จอมเสียบ"
‪ครองบัลลังก์วาลาเคียในปี 1456
‪โดยสังหารเจ้าครองแคว้นเดิมในการดวล
‪และตัดหัวคู่แข่งอีกคน ‪หลังจากบังคับให้ชายคนนั้นขุดหลุมศพตัวเอง
‪วลาดกระหายเลือดและโหดเหี้ยมมาก ‪ต่อให้เทียบกับยุคกลางทั่วไป
‪เขาเติบโตในสังคมที่มีสงครามตลอดเวลา
‪การเติบโตท่ามกลางสภาพการณ์ไม่มั่นคงแบบนั้น
‪ทำให้เขาเป็นคนมืดหม่นมากทีเดียว
‪ท่ามกลางการแก่งแย่งอำนาจอันดุเดือด
‪ระหว่างชนชั้นสูงของวาลาเคีย ‪เสนาบดีผู้วางหมาก อำมาตย์โบยาร์
‪(ทาร์โกวิชเต ‪เมืองหลวงวาลาเคีย)
‪ดราคูล่าจัดงานเลี้ยงอีสเตอร์
‪เพื่อทำข้อตกลงทางการเมืองกับคู่แข่งให้จบสิ้น
‪สหายร่วมชาติที่เคารพยิ่ง
‪ข้ากับภรรยา อนาสตาเซีย ‪เป็นเกียรติที่ได้ฉลองอีสเตอร์กับทุกท่าน
‪เช่นเดียวกับที่พระคริสต์คืนชีพ
‪โชคลาภของตระกูลดราคูเลชติ
‪ก็ฟื้นคืน
‪พร้อมกับนำเอกราช ‪และความรุ่งเรืองมาสู่วาลาเคีย
‪วันใหม่ของเรามาถึงแล้ว
‪ฮังการีเคารพเรา
‪และเราไม่จะจ่ายภาษีให้สุลต่านอีกต่อไป
‪เจ้าชาย เราต้องฉลาดเข้าไว้
‪เราทำการค้าส่วนใหญ่กับออตโตมัน
‪กองทัพของสุลต่านก็คุ้มครองเราอย่างดี
‪นี่เป็นงานฉลอง
‪ไว้ค่อยคุยเรื่องการเมือง
‪ทีหลัง
‪แด่สามีข้า เจ้าชายวลาด
‪เจ้าชายวลาดจงเจริญ!
‪แด่พระเจ้า
‪โชคชะตา
‪ภรรยาที่รัก
‪และแด่ทุกคน
‪ไอ้หมูสกปรกคิดคดลอบแทงข้างหลัง
‪พวกเจ้าคือศัตรูตัวจริงของวาลาเคีย
‪คิดว่าข้าจะลืมที่พวกเจ้าทรยศพ่อและพี่ข้ารึ
‪เรื่องที่พวกเจ้าคบคิดกับศัตรูจนร่ำรวยอ้วนพี
‪ดิมิทรี จงทำให้แขกเหรื่อจำบทเรียนนี้จนขึ้นใจ
‪รับทราบ
‪เหล่าโบยาร์และภรรยาถูกนำตัวไปข้างนอก
‪พวกเขาถูกเสียบร่าง
‪แย่หน่อยที่เรารู้กรรมวิธีการเสียบมามากเกินไป
‪มันไม่น่าอภิรมย์เลย
‪ใครก็ได้ช่วยด้วย ‪ข้ายกแหวนให้เลย ได้โปรดเถอะ
‪วิธีประหารนี้น่าสยดสยองมาก
‪ใช้ไม้ซึ่งไม่ค่อยแหลมมาก ‪แทงเข้าไปทางรูทวารของเหยื่อ
‪ไม่!
‪จากนั้นก็ใช้ค้อนไม้
‪ตอกเข้าไปจนแท่งนั้นทะลุออกมาทางไหล่
‪ถ้าได้ตัวเพชฌฆาตมือหนึ่ง
‪เขาจะเลี่ยงอวัยวะสำคัญๆ ส่วนที่ทำให้ถึงตาย
‪จากนั้นเอาไปปักดิน ‪แล้วค่อยปล่อยให้เหยื่อตายเอง
‪มือฉมังในเรื่องนี้คือวลาดจอมเสียบ
‪ถ้าจะพูดให้เป็นธรรมกับเขา ‪เรื่องสังหารหมู่อีสเตอร์
‪ตอนนั้นมีหลักฐานการสมคบคิดจะปลดเขา
‪เขาได้เห็นแผนการและคู่แข่งมากมาย
‪ที่จงใจฆ่าผู้ครองบัลลังก์ตามสิทธิ์ ‪และแต่งตั้งคนอื่นขึ้นมาแทน
‪พ่อของวลาดถูกพวกโบยาร์สังหาร
‪พี่ชายเขา เมียร์ชาก็ถูกพวกโบยาร์ ‪ทรมานและฝังทั้งเป็น
‪ผมว่าเขาไม่ใช่คนบ้า
‪ก็แค่การเมืองน่ะ
‪นี่คือช่วงเวลาที่
‪วลาดเริ่มได้รับชื่อเสียง ‪ในนาม "วลาดจอมเสียบ"
‪เป็นหนึ่งในฉายาที่ตรงตัวตามนั้นเลย
‪นั่นเป็นส่วนหนึ่งของตัวเขาขณะเป็นผู้นำ
‪รวมถึงเป็นเทคนิคที่ใช้ครองอำนาจ
‪ถ้าแสดงให้เห็นคนอื่นได้ว่าแม้จะตัวเล็ก
‪แต่ร้ายกาจที่สุดในย่านนี้
‪ต่อให้เพื่อนบ้านตัวใหญ่กว่าก็จะไม่กล้ามารังแก
‪ขอให้นี่เป็นคำเตือนถึงศัตรูของเราทุกคน
‪ข้าจะไม่ยอมคุกเข่าต่อใครทั้งนั้น
‪ศพเน่าเหม็นเรียงราย ‪ริมสองข้างทางที่มุ่งสู่เมืองทาร์โกวิชเต
‪เสียงเล่าลือเรื่องการหักหลังของวลาด
‪ส่งสาสน์ท้าทายที่เป็นส่วนตัวอย่างมาก ‪ต่อเมห์เหม็ดที่สอง
‪ความจงรักภักดีของดราคูล่า ‪ต่อชายซึ่งเติบโตมาด้วยกันเริ่มเหือดหาย
‪(ชานกรุงอิสตันบูล)
‪ผู้เติมเชื้อไฟให้เมห์เหม็ดกับวลาดยิ่งบาดหมาง
‪คือราดู น้องชายของดราคูล่า
‪เขาเองก็โตมาในราชสำนักออตโตมัน
‪แต่ยังคงอยู่ในวงคนสนิทของสุลต่าน
‪ข้าได้ข่าวน่าหนักใจจากสายลับอิตาลี
‪คนฟลอเรนทีนนั่นปากมาก
‪พี่ชายเจ้าโอ้อวดกับสันตปาปาว่าเขารู้วิธี ‪เอาชนะข้าในสงคราม
‪ถึงขั้นลือกันว่าจะให้เขาเข้าร่วม ‪ทัพครูเสดที่ฮังการีหนุนหลังเพื่อมาสู้กับข้า
‪เหมือนพ่อเจ้า
‪แต่วลาดไม่ใช่พ่อข้า
‪ใช่ เขาอันตรายยิ่งกว่า
‪ชีวิตคงง่ายกว่านี้มาก ‪หากเจ้าได้ครองวาลาเคียแทนเขา
‪เขาเป็นคนคาดเดาไม่ได้
‪- ส่วนราดู เจ้านั้น… ‪- คาดเดาได้
‪วลาดชอบโอ้อวดคำโตมาแต่ไหนแต่ไร
‪แต่ก็เป็นแค่ลมปาก
‪ก็ไม่แน่
‪เขาติดต่อเจ้าบ้างไหม
‪ไม่มีจดหมายมานานแล้ว
‪พวกยุโรปบางคน ‪อาจมองความอดกลั้นที่ข้ามีต่อเขา
‪เป็นความอ่อนแอ และทำตัวเหิมเกริม
‪ปล่อยให้เป็นเช่นนั้นไม่ได้
‪วลาดลืมที่ต่ำที่สูง
‪ข้าจะปล่อยให้เขา ‪มาขัดขวางแผนรุกรานตะวันตกไม่ได้
‪วลาดสาบานต่อท่าน เมห์เหม็ด
‪เขาแค่เรียกร้องความสนใจ
‪และตอนนี้เขาก็ได้รับแล้ว
‪เขาได้นั่งบัลลังก์ทุกวันนี้เพราะมีข้าคุ้มครอง
‪ได้บริหารประเทศตามใจชอบก็เพราะข้า
‪แต่เขากลับปฏิเสธไม่มาอิสตันบูลปีนี้ ‪เพื่อจ่ายส่วยและทำการสวามิภักดิ์
‪- เขาทระนงตน ‪- แล้วไปเข้าเฝ้า
‪ศัตรูของเราที่ฮังการี
‪ข้าส่งม้าเร็วไปแล้ว
‪เพื่อเรียกเขามายังอิสตันบูล
‪ให้มาพิสูจน์ตัวกับข้า ‪ว่าเขายังเป็นพันธมิตรและสหาย
‪เขาต้องมาทันที
‪แล้วถ้าเขาปฏิเสธล่ะ
‪ทำแบบนั้นคงไม่ฉลาดนัก
‪ใครก็คงไม่อยากเป็นน้องชายวลาด
‪เราไม่อยากอยู่ตรงกลางระหว่าง ‪เมห์เหม็ดที่สองกับวลาด ดราคูล่า
‪ดังนั้นเขาจึงไม่ได้อยู่ในสถานะที่ดีเท่าไร
‪ราดูมีฉายาที่รู้จักกันว่า "ราดูรูปงาม" ‪หรือ "ราดูผู้หล่อเหลา"
‪แต่เขาก็เป็นคนที่มีไหวพริบแยบคายทางการเมือง
‪เขาเหมือนแร้งวัฒนธรรมนิดๆ
‪ราดูชอบวิถีครรลองของออตโตมัน
‪แต่ก็รักษาความเป็นวาลาเคียของตัวเอง
‪การอยู่คั่นกลางระหว่างคนยิ่งใหญ่สองคนนั้น ‪ต้องน่าลำบากใจแน่นอน
‪น้องชายที่รักยิ่ง ‪เพราะเจ้าเพิกเฉยต่อจดหมายสามฉบับที่แล้ว
‪พี่จึงเขียนมาหาอีกครั้ง
‪โดยหวังว่าเจ้าจะรักษา ‪สัญญาที่เคยให้ไว้กับพี่เมื่อหลายปีก่อน
‪และหวนคืนบ้านที่แท้จริงของเจ้า
‪ในวาลาเคีย
‪ใกล้ถึงเวลาแล้วที่เราต้องจับอาวุธ
‪ต่อสู้กับพวกที่เหยียบย่ำกดขี่เรามาอย่างยาวนาน
‪ครอบครัวเป็นของขวัญล้ำค่าที่สุดที่เรามี
‪ความภักดีสำคัญเหนือสิ่งใด
‪จงเตรียมพร้อม
‪ด้วยรักยิ่ง พี่ของเจ้า วลาด
‪เมล็ดพันธุ์การทรยศของวลาด ดราคูล่า ‪ถูกปลูกฝังไว้ตั้งแต่ 20 ปีก่อนหน้านี้
‪เมื่อบิดาของเขา วลาดที่สอง ‪ถูกเรียกตัวมาต่อหน้าบิดาของเมห์เหม็ด
‪สุลต่านมูรัดที่สองทำตรงข้ามกับข่าวลือ ‪ด้วยการร่วมทัพกับฮังการี
‪และจับอาวุธขึ้นสู้กับออตโตมัน
‪องค์สุลต่าน ขออภัยที่ขัดจังหวะล่าสัตว์
‪แต่เมื่อท่านเรียกหา ข้าจึงรีบมาโดยด่วน
‪ท่านเป็นสหายและพันธมิตรที่ภักดีต่อข้าที่สุด ‪ตลอดหลายปีมานี้
‪ข้าหวังจะพูดเช่นเดียวถึงเจ้าได้
‪วลาด ดราคูล
‪มีข่าวลือว่าข้าร่วมเป็นพันธมิตรกับฮังการี
‪ในสงครามครูเสดต่อต้านท่าน
‪แต่รับรองได้ นั่นเป็นเพียงข่าวลือเท่านั้น
‪พวกฮังการีเป็นอสรพิษที่ไว้ใจไม่ได้
‪ถ้าข้าทำสงครามเป็นศัตรูกับเจ้า
‪วางใจเถิดว่าข้าจะฆ่าเจ้าอย่างมีเกียรติ
‪ตัวต่อตัว
‪ไม่ใช่เอามีดแทงข้างหลัง
‪องค์สุลต่าน ท่านต้องเชื่อข้า
‪มีอะไรรับประกันว่าเจ้าจะไม่กลับบ้านไป
‪วิ่งหางจูกตุด
‪แจ้นไปรวมหัวกับพวกนอกรีตมาต่อสู้กับข้า
‪แทนหลักฐานยืนยันความภักดี
‪ข้าขอมอบสมบัติล้ำค่าที่สุดที่มี
‪ลูกชายของข้า วลาด และราดูคนสุดท้อง
‪ท่านพ่อ ท่านทำแบบนี้ได้ยังไง
‪หุบปาก!
‪เจ้าชายวลาด เจ้าชายราดู
‪ในฐานะสุลต่าน
‪ข้าขอรับเจ้าไว้เลี้ยงดูเป็นเชลยของข้า
‪นับจากนี้ไป จงภักดีต่อข้าตราบชีวิตจะหาไม่
‪และต่อบุตรของข้า เมห์เหม็ด ในวันหน้า
‪หากพ่อเจ้าผิดคำสาบาน
‪เจ้าจะถูกประหาร
‪ขอบคุณ องค์สุลต่าน
‪นี่เป็นการจับตัวประกันหลวง
‪นี่คือเด็กหนุ่มสองคนที่ถูกพรากไปจากบ้าน
‪ตัดขาดสายสัมพันธ์ครอบครัวและการติดต่อทั้งหมด
‪และต้องคอยระแวงว่า ‪อาจโดนราชสำนักต่างแดนฆ่ารัดคอ
‪ถ้าพ่อทำอะไรผิดไป
‪พวกเขาเป็นแค่หมากบนเดิมพันกระดานใหญ่
‪สักวันพ่อจะกลับมาหาเจ้า
‪เป็นเกมกระดานที่เลวร้ายมากด้วย
‪มีเหตุสะเทือนขวัญ ‪และการทรยศหักหลังเต็มไปหมด
‪ผมว่าวลาดเป็นตัวอย่างชั้นเลิศ
‪ของสภาพจิตใจมนุษย์ ‪เมื่อชีวิตต้องพบเจอเรื่องเลวร้ายนั้นซ้ำๆ
‪ยี่สิบปีต่อมา เช่นเดียวกับมูรัดที่สองผู้เป็นบิดา
‪เมห์เหม็ดต้องเจอกับแนวโน้ม ‪ที่ตระกูลดราคูเลชติอาจก่อกบฏ
‪เขาส่งทูตไปยังเมืองหลวงของวาลาเคีย
‪ทวงขอให้วลาดชดใช้หนี้บุญคุณแก่สุลต่าน
‪เพราะเป็นรัฐบริวาร วลาดต้องภักดีต่อออตโตมัน
‪เขาต้องนำทัพไปสู้เคียงบ่าเคียงไหล่ ‪กับกองทัพออตโตมัน
‪ทุกแห่งเมื่อจำเป็น
‪แน่นอนว่าส่วนที่สำคัญที่สุดคือ ‪การจ่ายส่วยให้เขาทุกปี
‪นั่นเป็นวิธีที่จะทำให้อยู่บ้านได้อย่างสงบสุข
‪หน้าตาของเหรียญทองเป็นแบบนี้
‪ช่วงปลายศตวรรษที่ 15
‪เล็กมาก แต่เป็นทองคำแท้บริสุทธิ์
‪และวลาดต้องจ่ายปีละ 2,000 เหรียญทุกปี
‪แต่ก็เป็นอันรู้กันว่าเขาไม่จ่าย
‪เพราะเมห์เหม็ดส่งทูตไปทวง
‪ทองคำ 10,000 เหรียญ ‪นับทบย้อนหลังห้าปีที่ไม่ได้จ่าย
‪นั่นพอทำให้เรารู้ว่าตั้งแต่เขาสถาปนาขึ้นเป็นผู้นำ
‪แห่งวาลาเคีย
‪วลาดไม่ได้ส่งส่วยให้สุลต่านแห่งออตโตมันเลย
‪การที่เขาปฏิเสธที่จะทำแบบนั้น ‪ทำให้เขามีปัญหากับเมห์เหม็ด
‪ขอต้อนรับสู่ทาร์โกวิชเต
‪หวังว่าคงไม่ได้เดินทางมาไกลนะ ‪ปาชาทั้งหลาย
‪ขอบคุณ เจ้าชายวลาด
‪เมห์เหม็ดที่สองผู้พิชิต ‪ผู้ปกครองสองดินแดน เจ้าแห่งสองสมุทร
‪ซีซาร์แห่งโรม และมหาราชสุลต่าน ‪ส่งคำทักทายถึงท่าน
‪ข้ามั่นใจว่ามหาราชสุลต่าน
‪ไม่ได้ส่งพวกเจ้ามาไกลถึงที่นี่ ‪เพื่อจะเอาขนมเตอร์กิชดีไลท์มาให้
‪เจ้าชายวลาด องค์สุลต่านเรียก…
‪ข้าจะสงเคราะห์ให้แล้วกัน
‪เมห์เหม็ดอยากให้ข้าไปเมืองหลวง
‪จ่ายหนี้ที่เขาคิดว่าข้าติดค้างอยู่ ‪และคุกเข่าต่อหน้าเขา
‪แสดงความจงรักภักดี
‪แต่ความภักดีต้องทำทั้งสองทาง
‪จริงไหม
‪ช่วงนี้มีข่าวลือเรื่องความจงรักภักดีของท่าน
‪กล้าตั้งคำถามกับความภักดีของเจ้าชายเหรอ
‪ใจเย็น
‪สมบัติของอาณาจักรข้าถูกใช้ไป
‪กับการป้องกันพรมแดนของสุลต่าน ‪ต่อพวกฮังการีและชาติอื่นๆ
‪ที่ระแวดระวังการผจญภัยของเขา
‪คลังของวาลาเคียโล่งหมดแล้ว
‪แต่ท่านสาบานว่าจะจ่ายค่าส่วย
‪เรื่องนี้ประกาศชัดเจนตั้งแต่ตอนที่ ‪องค์สุลต่านอนุญาตให้ท่านครองบัลลังก์
‪"อนุญาต" เหรอ
‪"อนุญาต"
‪องค์สุลต่านผ่อนปรนมากแล้ว ‪เพราะเห็นแก่มิตรภาพที่มีมายาวนาน
‪เรามีมิตรภาพกับยุโรปเหมือนกัน
‪ผู้นำฝ่ายนั้นบอกว่าถึงเวลาที่ข้าควรได้ร่วมโต๊ะ
‪พวกเขาให้เกียรติข้า
‪เจ้าพูดถึงการเคารพกัน
‪แต่ข้าเห็นว่าพวกเจ้าไม่คิดแม้แต่จะถอดหมวก
‪ตอนเดินเข้ามาในวังข้า
‪เจ้าชาย ท่านอยู่ในราชสำนักเราหลายปี
‪ท่านรู้ว่าวัฒนธรรมออตโตมัน ‪ห้ามเราถอดหมวกในที่สาธารณะ
‪แต่ตอนนี้เจ้าอยู่ในวังข้า
‪- เจ้าชาย… ‪- ดูเหมือนเราจะมาถึงทางตัน
‪แต่ข้ามีทางออก
‪ให้เมห์เหม็ดไปหาพันธมิตรใหม่
‪เจ้าจะได้ไม่ต้องถอดหมวกอีก
‪ประเพณีมองโกลและตุรกีนั้นไม่ฆ่าคนส่งสาสน์
‪ทูตเหล่านี้เป็นตัวแทนของเมห์เหม็ด
‪ทำผิดต่อทูตออตโตมัน ‪เท่ากับทำผิดต่อตัวเมห์เหม็ดเอง
‪นี่เป็นการประกาศกร้าวถึงเมห์เหม็ด ‪เท่าที่วลาดทำได้แล้ว
‪สาสน์นั้นชัดเจน ‪เขาไม่ต้องการความสงบในบ้าน
‪เขาจะเข้าสู่สงคราม
‪เขาคิดว่าข้าจะเพิกเฉยรึ
‪เจ้าเมินเขามาได้หลายปี
‪ยอมให้เขาค้างค่าส่วย
‪ตอนนี้เขามีฮังการีกับสันตปาปาหนุนหลัง
‪เขายิ่งไม่กลัวเจ้า
‪ข้าดูแลเขาเหมือนน้องชาย ‪ตอนที่พ่อเขาทอดทิ้ง
‪เมห์เหม็ด ลืมเด็กชายที่โผล่มาหน้าบ้านเรา ‪เมื่อหลายปีก่อนไปได้แล้ว
‪เด็กคนนั้นไม่มีตัวตนอยู่อีกต่อไป
‪จ้องรูบนแผนที่นั่น ‪ช่วยบรรเทาปัญหาของท่านได้ไหม
‪กุลบาฮาร์ ฮาทุนเป็นคู่ครองของเมห์เหม็ด
‪และเป็นแม่ของลูกชายเขา ‪เจ้าชายบาเยซิดที่สอง
‪แผนสงครามครั้งใหม่รึ
‪ข้าจะส่งพ่อเจ้าไปทำภารกิจที่วาลาเคีย
‪ไปหาเจ้าชายวลาดรึ
‪งั้นก็จริง
‪วลาดเข้าข้างพวกฮังการี
‪ฮัมซา เบย์จะพาวลาดกลับมา ‪เพื่อให้เขาถูกลงโทษ
‪ส่งคนอื่นไปไม่ได้รึ
‪พ่อของเจ้าเป็นนักรบผู้เก่งกาจที่สุดที่ข้ารู้จัก
‪เขารู้จักวลาดดีกว่าใคร ‪ในราชสำนักของข้า รู้จักดียิ่งกว่าราดู
‪ข้ารู้เรื่องคณะทูตของเราแล้ว
‪กุลบาฮาร์ ‪ฮัมซา เบย์จะกลับมาทันวันเกิดของบาเยซิด
‪ข้ารับปาก
‪พวกออตโตมันตัดสินใจว่า ‪วิธีรับมือกับสถานการณ์นี้ที่ดีที่สุด
‪คือบังคับให้วลาดกลับมาอิสตันบูล ‪เพื่อรับใช้เมห์เหม็ด
‪ดังนั้นจึงมีการวางแผนซึ่งเกี่ยวข้องกับ ‪บุคคลสำคัญสองคนจากราชสำนักออตโตมัน
‪คนแรกเป็นคนกรีก เดิมเรียกว่า "โธมัส"
‪เขาเป็นหน้าตาของแผนนี้
‪เขาเป็นอำมาตย์และไม่มีพิษมีภัย
‪เขาจะเป็นคนเข้าวังของวลาด
‪และชักจูงวลาดด้วยผลประโยชน์ ‪ถ้ายอมคุยกับเมห์เหม็ด และล่อเขาออกไป
‪ในแถบชนบทของวาลาเคีย
‪ระหว่างนั้น แผนส่วนที่สองได้ฮัมซาเป็นคนจัดการ
‪เขาเป็นแม่ทัพคู่ใจของเมห์เหม็ด
‪นานย้อนกลับไปตั้งแต่สมัยพิชิตคอนสแตนติโนเปิล
‪สวัสดี ฮัมซา เบย์
‪เพื่อนยาก
‪คาดไม่ถึงจริงๆ
‪แหล่งข้อมูลบางแห่ง
‪ระบุชัดเจนว่ามีการตั้งใจจับกุมวลาด ดราคูล่า
‪แม้ว่าการจับกุมคงจะสร้างความบันเทิง
‪แต่ผมว่าต่อให้จับเป็นหรือจับตาย
‪สุลต่านก็รับได้ทั้งนั้นในจุดนี้
‪ฮัมซา เบย์ เจ้าชาย ‪เราทุกคนล้วนเป็นมิตรสหายกัน
‪ข้าแน่ใจว่าเรื่องเข้าใจผิดกับสุลต่าน ‪แก้ไขได้ง่ายมาก
‪- "เข้าใจผิด" รึ ‪- ใช่
‪ไม่มีการเข้าใจผิดทั้งนั้น
‪ตอนนี้เราเข้าใจกันดี
‪อาจารย์
‪ความจริงที่ว่าในปี 1461 เมห์เหม็ดเสนอ…
‪(มิไฮ-ฟลอริน ฮาซาน ‪นักประวัติศาสตร์ยุคกลาง)
‪ให้นัดพบกันที่จูร์จู ‪โดยโธมัส คาตาโบลิโนสเป็นคนกลาง
‪อาลักษณ์ประจำราชสำนัก
‪และผ่านฮัมซา ผู้ฝึกเหยี่ยว
‪แสดงให้เห็นว่าทั้งฝั่งออตโตมันและวาลาเคีย
‪ไม่เต็มใจที่จะตกลงสันติภาพกันแล้ว ‪แต่ต้องการเดินหมากกัน
‪วลาดมีเครือข่ายสายลับของเขา
‪ดังนั้นวลาดจึงวางแผนซ้อนแผน
‪ทำให้ตอนนี้เขามีเชลยล้ำค่าหลายคนในกำมือ
‪โดยเฉพาะฮัมซา ผู้ที่เป็นสหายของเมห์เหม็ด
‪ท่านเคยบอกอะไรสมัยข้ายังเด็ก
‪รู้จักศัตรูเหมือนรู้จักตัวเอง
‪เจ้ามันโง่
‪เมห์เหม็ดจะตามล่าเจ้า
‪แล้วข้าก็จะรอเขา
‪แต่เราจะทำยังไงกับท่านดี
‪คนทรยศ
‪ใส่เพิ่มในคลังสะสมของเรา
‪พาสองคนนี้ไปด้วย
‪ฆ่าที่เหลือให้หมด!
‪ในจุดนี้ วลาดนำหน้าอยู่หนึ่งก้าว
‪(บัลแกเรีย ปี 1462)
‪หลังจากซุ่มโจมตีฮัมซา เบย์ ‪และโธมัส คาตาโบลิโนส
‪วลาดนำคนบุกโจมตีแปดร้อยกิโลเมตร ‪ในเขตออตโตมัน-บัลแกเรีย
‪เข่นฆ่าชายหญิง ‪และลูกเล็กเด็กแดงหลายพันศพ
‪"ฟาตีห์ สุลต่านเมห์เหม็ด ข้าได้ทราบมาว่า
‪ท่านต้องการพบข้า
‪น่าเสียดายที่ข้าต้องปฏิเสธ"
‪"นับแต่นี้ไป จงนับข้าเป็นศัตรูของเจ้า
‪เจ้ามันตาขาว หลบหลังกองทัพ
‪ซ่อนตัวหลังกำแพง ‪เหมือนคอนสแตนติโนเปิลก่อนหน้านี้
‪ถ้าคิดจะยึดยุโรป เจ้าต้องเอาชนะข้าให้ได้
‪และเราต่างรู้ดีว่านั่นจะเป็นจุดจบของเจ้า"
‪วลาดพูดชัดเจนมาก
‪ท่าทีทางการเมืองแบบนั้น
‪เป็นการประกาศว่า ‪ความสัมพันธ์ระหว่างเราขาดสะบั้นแล้ว
‪และฉันกำลังรอแกอยู่ที่สนามบ้านฉัน
‪เขาส่งสร้อยประคำของฮัมซา เบย์มาด้วย
‪วลาดต้องชดใช้ด้วยชีวิต
‪- เขากำลังดักล่อท่าน ‪- ไม่ เขาข่มขู่ข้า
‪องค์สุลต่าน โปรดให้ข้านำทัพเข้าสู่วาลาเคีย
‪และกุดหัวไอ้จอมโอหังคนนี้ทีเถอะ
‪ข้าควรนำทัพของสุลต่าน ‪เพื่อกอบกู้เกียรติของตระกูลข้า
‪เจ้าชายราดู ท่านไม่เคยนำทัพ
‪ข้าเกรงว่าเมื่อถึงเวลาเอาจริง
‪เลือดจะข้นกว่าน้ำ
‪หมายความว่ายังไง
‪ตระกูลท่านมีเชื้อทรยศสุลต่านติดตัว
‪พอที!
‪ข้าจะนำทัพเอง
‪นี่เป็นเรื่องระหว่างข้ากับวลาด
‪ข้าจะไปวาลาเคีย
‪ก่อนข้าจะฆ่ามัน มันต้องได้เห็นข้า ‪พรากสิ่งเดียวที่มันเทิดทูนเหนืออื่นใด
‪เมืองหลวงที่มันรัก ทาร์โกวิชเต
‪องค์สุลต่าน ท่านใกล้จะทำการรบในโครินธ์
‪ส่งมาห์มูดปาชาไปวาลาเคียแทนเถิด
‪- มาห์มูดปาชา ‪- สุลต่าน
‪- เจ้าชายราดู ‪- สุลต่าน
‪เจ้าทั้งสองจะขี่ม้าเคียงข้างข้า
‪และเมื่อข้าได้หัวของวลาดมา ‪ราดู เจ้าจะได้ครองบัลลังก์วาลาเคีย
‪ท่านแม่มารา โปรดออกเดินทางไปบูดาทันที
‪พวกฮังการีเคารพท่าน ‪ข้าต้องการรู้บทบาทพวกนั้นในเรื่องนี้
‪ชายทั้งสองคนรู้ว่าสงครามกำลังจะเกิด
‪แต่ผมว่าในจุดนั้น ‪เมห์เหม็ดเริ่มมองเห็นสองเรื่อง
‪เรื่องแรกคือวาลาเคียเจาะเข้าไปได้ยาก
‪พื้นที่ตรงนั้นเอื้อให้เจ้าถิ่นมากกว่า
‪เขารู้ว่า
‪วลาดเป็นคู่ปรับที่สมน้ำสมเนื้อในสนามรบ
‪แต่ก็มีความรู้สึกโดนสบประมาทครั้งใหญ่
‪เกี่ยวกับสิ่งที่เกิดขึ้นจนนำไปสู่สงครามนี้
‪เมห์เหม็ดรวบรวมกองทัพขนาดใหญ่
‪ขนาดแทบเท่ากับทัพที่เคยพิชิตคอนสแตนติโนเปิล
‪ความบาดหมางของเขา ‪กับวลาด ดราคูล่ามาถึงจุดที่กู่ไม่กลับแล้ว
‪ขณะเดียวกัน ที่ฮังการี
‪ลอร์ดจอมเสียบเข้าหากองทัพเดียวในยุโรป
‪ที่พอจะทัดเทียมกับทัพออตโตมันในสนามรบ
‪- นั่นใช่… ‪- ใช่ กษัตริย์มัทธีอัส
‪จมูกและหูของชาวเติร์ก ‪และชาวบัลแกเรียทุกคนที่ข้าสังหาร
‪ขณะข้ามแม่น้ำดานูบ
‪ยกเว้นพวกที่ถูกเผาทั้งเป็นคาบ้าน
‪ใช่
‪รวม 23,844 ศพ
‪ข่าวความสำเร็จของเจ้าในการสู้รบกับออตโตมัน
‪เป็นที่เลื่องลือไปทั่วยุโรป
‪แต่ไม่ได้พูดถึงรายละเอียดที่ชัดเจนขนาดนี้
‪พระสันตปาปาเองกล่าวว่า
‪เราจำเป็นต้องได้ชายผู้มีทักษะอย่างเจ้า ‪มาทำสงครามครูเสดที่กำลังจะเกิด
‪ผู้ที่รู้วิธีต่อกรกับเมห์เหม็ด
‪จงเชื่อมั่นว่าข้าจะฆ่าสุลต่าน
‪แต่กษัตริย์มัทธีอัส
‪ความโกรธแค้นของเมห์เหม็ดนั้นไร้ขีดจำกัด
‪ถึงฤดูใบไม้ผลิ เขาจะมาพร้อมกับ ‪เจตนามุ่งร้ายและอำนาจทั้งหมดที่มี
‪แต่เมื่อท่านกับกองทัพอันทรงพลังของท่าน
‪ร่วมกำลังกับข้า
‪ชาวเติร์กผู้นั้นต้องพ่ายแน่
‪ถึงเวลาก็ได้รู้กัน
‪เราจะส่งคณะทูตไปพร้อมกับข่าวแผนการเรา ‪ในอีกไม่กี่สัปดาห์หน้า
‪วลาดพูดชัดเจน
‪"เราทำแบบนี้กับพวกออตโตมันไปแล้ว
‪ผมนี่แหละตัวจริงในสนาม
‪แล้วก็นี่ครับ
‪จมูกกับหูสองกระสอบ เอามาให้คุณดูเล่น"
‪มัทธีอัส คอร์วินุส ‪ใช้งานวลาด ดราคูล่าให้เป็นประโยชน์
‪พวกฮังการีก็ทำกับวลาดแบบเดียวกับออตโตมัน
‪เขาเป็นส่วนหนึ่งของเกมการเมืองที่ใหญ่กว่านั้น
‪พวกเขาใช้วลาดตราบเท่าที่ยังมีประโยชน์ ‪และเมื่อหมดประโยชน์แล้ว
‪พวกเขาก็จะทิ้งให้วลาดตกที่นั่งลำบาก
‪ท่านพ่อ พาข้าไปด้วยสิ
‪อีกไม่นานเจ้าจะได้ออกรบกับพ่อ
‪แต่ข้าฝึกกับหน่วยจานิสซารีมาแล้ว
‪ดาบของข้าคมกริบ
‪ดาบเจ้าอาจจะคม บาเยซิด แต่เจ้ายังไม่พร้อม
‪เจ้าต้องศึกษากลยุทธ์และวิธีการ ‪จากอเล็กซานเดอร์และซีซาร์
‪บาเยซิด แม่ต้องคุยกับพ่อเจ้า
‪พ่อข้าตายแล้วหรือ
‪เราเชื่อว่าวลาดจับเขาเป็นตัวประกัน
‪เขาเป็นปีศาจร้าย
‪ท่านเคยนับเป็นพี่น้องกับเขาได้ยังไง
‪ข้ารับปากว่าจะกลับมาพร้อมฮัมซา เบย์
‪หากท่านเจอตัววลาดเมื่อไร ‪จงทำให้มันชดใช้กรรม
‪วันที่ 26 เมษายน ปี 1462 ‪เมห์เหม็ดออกเดินทางไปวาลาเคีย
‪ชะตากรรมของเชลยออตโตมันผู้หนึ่ง ‪ถูกตัดสินแล้วที่นั่น
‪อย่ากังวลไป คาตาโบลิโนสปาชา
‪สุลต่านของเจ้าจะมาช่วยในไม่ช้า
‪และวลาด ดราคูล่ากำลังรอคอย
‪คำบรรยายโดย ศันสนีย์